Laget startet samme år i Moskva-regionens divisjon (den nest høyeste divisjonen), som de vant, og rykket rett opp. Førstesesongen i den øverste divisjonen gikk over all forventning, og laget endte på andreplass både i serie og i cup. De to påfølgende årene var Rossijankas storhetstid. De vant både serien og cupen. Begge årene kvalifiserte de seg til Mesterligaen i fotball for kvinner. I 2006-07-sesongen av Mesterligaen kom Rossijanka lett til andre kvalifiseringsrunde, men røk ut etter knepne ettmålstap mot Brøndby og Arsenal LFC.